2003/4/EY: Yhteistä passitusta käsittelevän EY—EFTA-sekakomitean päätös N:o 2/2002, tehty 27 päivänä marraskuuta 2002, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta



Virallinen lehti nro L 004 , 09/01/2003 s. 0018 - 0023



Yhteistä passitusta käsittelevän EY-EFTA-sekakomitean päätös N:o 2/2002, tehty 27 päivänä marraskuuta 2002, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta (2003/4/EY) SEKAKOMITEA, joka ottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen(1) ja erityisesti sen 15 artiklan 3 kohdan a alakohdan, sekä katsoo seuraavaa: (1) Tietokoneavusteisen passitusjärjestelmän käyttöönottoasteen huomioon ottaen ei ole enää perusteltua hyväksyä toimijoille annettua mahdollisuutta käyttää tavaraluetteloa tietojenkäsittelytekniikalla toimitetun passitusilmoituksen tavarankuvausosana, joten tämä mahdollisuus olisi poistettava. (2) Asianomaiset säännökset olisi vastaavasti muutettava, ON PÄÄTTÄNYT SEURAAVAA: 1 artikla Muutetaan liite I tämän päätöksen liitteen I mukaisesti. 2 artikla Muutetaan liite III tämän päätöksen liitteen II mukaisesti. 3 artikla 1. Tämä päätös tulee voimaan päivänä, jona se tehdään. 2. Sitä sovelletaan 1 päivästä tammikuuta 2005. 3. Sekakomitea arvioi ennen 1 päivää heinäkuuta 2004 toimijoiden suorittaman tietokoneavusteisen passitusjärjestelmän käyttöönoton astetta. Tämä arviointi perustuu komission maiden myötävaikutuksella laatimaan raporttiin. Sekakomitea voi tältä pohjalta päättää, voidaanko 2 kohdassa mainitusta päivämäärästä poiketa ja millä ehdoin tämä voi tapahtua. Tehty Brysselissä 27 päivänä marraskuuta 2002. Sekakomitean puolesta Puheenjohtaja Robert Verrue (1) EYVL L 226, 13.8.1987, s. 2. LIITE I Muutetaan liite I seuraavasti: 1) Kumotaan 18 artiklan 3 kohta, jolloin 18 artiklan 4 kohdasta tulee 18 artiklan 3 kohta. 2) Korvataan 30 artiklan 2 kohta seuraavasti: "2. Passituksen saateasiakirjaa täydennetään tarvittaessa liitteessä III olevan mallin mukaisella tavaraerittelyllä, joka on passituksen saateasiakirjan erottamaton osa." LIITE II Muutetaan liite III seuraavasti: 1) Muutetaan lisäys A11 seuraavasti: Kumotaan III osan 3 kohdan toinen alakohta. 2) Muutetaan lisäyksessä D1 olevan II osan B kohta seuraavasti: a) Kumotaan määrite "Tavaraluetteloiden määrä" ja sitä koskeva selitys. b) Korvataan määritteen "Kollimäärä" selitys seuraavasti: "Tyyppi/Pituus: n. 7 Määritteen käyttö on valinnaista. Kollimäärä on kaikkien seuraavien osien summa: 'Kolliluku' + kaikki 'Tavaroiden kappalemäärä' -kohdat + arvo '1' jokaiselle ilmoitetulle 'irtotavaralle'." c) Korvataan tietoryhmän "TAVARAERÄ" selitys seuraavasti: "Lukumäärä: 999 Tietoryhmää käytetään." 3) Korvataan lisäys D3 seuraavasti: "Passituksen saateasiakirjan malli >PIC FILE= "L_2003004FI.002101.TIF"> >PIC FILE= "L_2003004FI.002201.TIF">" 4) Muutetaan lisäys D4 seuraavasti: a) Korvataan B kohta seuraavasti: "B. TULOSTUSTA KOSKEVAT HUOMAUTUKSET Passituksen saateasiakirja voidaan tulostaa seuraavilla tavoilla: 1) Ilmoitettu määrätoimipaikka on liitetty tietokoneavusteiseen passitusjärjestelmään: - tulostetaan ainoastaan A-kappale (passituksen saateasiakirja). 2) Ilmoitettua määrätoimipaikkaa ei ole liitetty tietokoneavusteiseen passitusjärjestelmään: - tulostetaan A-kappale (passituksen saateasiakirja), ja - tulostetaan B-kappale (palautuskappale)." b) Korvataan C kohta seuraavasti: "C. TARKASTUSTEN TULOSTEN PALAUTTAMISTA MÄÄRÄTOIMIPAIKASTA KOSKEVAT HUOMAUTUKSET Määrätoimipaikka voi palauttaa tarkastuksen tulokset seuraavilla tavoilla: 1) Ilmoitettu määrätoimipaikka on tosiasiallinen määrätoimipaikka, ja se on liitetty tietokoneavusteiseen passitusjärjestelmään: - tarkastuksen tulos lähetetään lähtötoimipaikkaan sähköisesti. 2) Ilmoitettu määrätoimipaikka on tosiasiallinen määrätoimipaikka, ja sitä ei ole liitetty tietokoneavusteiseen passitusjärjestelmään: - tarkastuksen tulos lähetetään lähtötoimipaikkaan käyttämällä passituksen saateasiakirjan B-palautuskappaletta (mahdolliset tavaraluettelot mukaan luettuina). 3) Ilmoitettu määrätoimipaikka on liitetty tietokoneavusteiseen passitusjärjestelmään, mutta tosiasiallista määrätoimipaikkaa ei ole liitetty tietokoneavusteiseen passitusjärjestelmään (määrätoimipaikan muutos): - tarkastuksen tulos lähetetään lähtötoimipaikkaan käyttämällä passituksen saateasiakirjan A-kappaleen valokopiota (mahdolliset tavaraeräluettelot mukaan luettuina). 4) Ilmoitettua määrätoimipaikkaa ei ole liitetty tietokoneavusteiseen passitusjärjestelmään, mutta tosiasiallinen määrätoimipaikka on liitetty tietokoneavusteiseen passitusjärjestelmään (määrätoimipaikan muutos): - tarkastuksen tulos lähetetään lähtötoimipaikkaan sähköisesti." c) Kumotaan D kohta.